Oʻzbekiston Respublikasining ayrim qonun hujjatlariga oʻzgartirish va qoʻshimchalar kiritish toʻgʻrisida
(law, 2024-07-02)

Ushbu Qonun bilan “Litsenziyalash, ruxsat berish va xabardor qilish tartib-taomillari toʻgʻrisida”gi Oʻzbekiston Respublikasi Qonuniga oʻzgartirish va qoʻshimchalar kiritilib, ularga binoan “Umra” tadbirlarini tashkil etish va oʻtkazish boʻyicha xizmatlar koʻrsatishga doir faoliyat litsenziyalanadigan faoliyatning alohida turi sifatida belgilanmoqda hamda Oʻzbekiston Respublikasi Din ishlari boʻyicha qoʻmitasi mazkur sohadagi litsenziyalovchi vakolatli organ sifatida belgilanmoqda. Bundan tashqari “Davlat boji toʻgʻrisida”gi Oʻzbekiston Respublikasi Qonuniga “Umra” tadbirlarini tashkil etish va oʻtkazish boʻyicha faoliyatga litsenziya berganlik uchun toʻlanadigan davlat boji stavkasi miqdorini belgilovchi qoʻshimcha kiritilmoqda. Ushbu Qonun “Umra” ziyoratini amalga oshiradigan fuqarolarga yanada qulay shart-sharoitlar yaratishga, ularning huquqlari va qonuniy manfaatlari toʻlaqonli himoya qilinishini taʼminlashga hamda bunday faoliyat bilan shugʻullanuvchi yuridik shaxslarning masʼuliyatini oshirishga xizmat qiladi. 1-modda. Oʻzbekiston Respublikasining 2020-yil 6-yanvarda qabul qilingan “Davlat boji toʻgʻrisida”gi OʻRQ-600-sonli Qonuniga (Oʻzbekiston Respublikasi Oliy Majlisi palatalarining Axborotnomasi, 2020-yil, № 1, 1-modda, № 3, 201-modda, № 5, 298-modda, № 10, 593-modda, № 12, 691-modda; 2021-yil, № 1, 13-modda, 4-songa ilova, № 7, 661-modda, № 8, 800, 803-moddalar, № 10, 968-modda; 2022-yil, № 2, 76-modda, № 3, 214, 216-moddalar, № 4, 340-modda, № 5, 463, 464, 467-moddalar, № 12, 1186-modda; 2023-yil, № 2, 103-modda, № 3, 186-modda, № 4, 265, 269-moddalar, № 6, 444, 445-moddalar, № 7, 538-modda; 2024-yil, № 1, 5, 6, 7-moddalar, № 2, 101, 105, 107, 108, 111, 112-moddalar) ilovaning 28-bandi quyidagi tahrirda bayon etilsin: “ 28. Faoliyatning ayrim turlarini Oʻzbekiston Respublikasi Din ishlari boʻyicha qoʻmitasi tomonidan litsenziyalaganlik uchun toʻlanadigan davlat boji: a) diniy taʼlim muassasalarining faoliyati — BHMning 10 baravari b) “Umra” tadbirlarini tashkil etish va oʻtkazish boʻyicha faoliyat — BHMning 10 baravari ”. 2-modda. Oʻzbekiston Respublikasining 2021-yil 14-iyulda qabul qilingan “Litsenziyalash, ruxsat berish va xabardor qilish tartib-taomillari toʻgʻrisida”gi OʻRQ-701-sonli Qonuniga (Oʻzbekiston Respublikasi Oliy Majlisi palatalarining Axborotnomasi, 2021-yil, № 7, 661-modda; 2022-yil, № 4, 340-modda, № 5, 465-modda; 2023-yil, № 2, 103-modda, № 3, 185-modda, № 7, 533-modda, № 9, 710, №11, 921, 923-moddalar; 2024-yil, № 1, 5, 7-moddalar, № 2, 105, 112-moddalar) quyidagi oʻzgartirish va qoʻshimchalar kiritilsin: 1) 1-ilova: 45-pozitsiyasining “Litsenziyalash sohasidagi vakolatli organlar” degan ustunidagi “Oʻzbekiston Respublikasi Vazirlar Mahkamasi huzuridagi Din ishlari boʻyicha qoʻmita” degan soʻzlar “Oʻzbekiston Respublikasi Din ishlari boʻyicha qoʻmitasi” degan soʻzlar bilan almashtirilsin; quyidagi mazmundagi 51-pozitsiya bilan toʻldirilsin: “ 51. “Umra” tadbirlarini tashkil etish va oʻtkazish boʻyicha faoliyat uchun litsenziya “Umra” tadbirlarini tashkil etish va oʻtkazish boʻyicha xizmatlar koʻrsatishga doir faoliyat. Oʻzbekiston Respublikasi Din ishlari boʻyicha qoʻmitasi ”; 2) 2-ilova quyidagi mazmundagi 123-pozitsiya bilan toʻldirilsin: “ 123. Davlat xaridlari elektron tizimi operatori faoliyatini amalga oshirish uchun ruxsatnoma Davlat xaridlarining subyektlariga davlat xaridlari elektron tizimlarida xarid qilish tartib-taomillarini amalga oshirish bilan bogʻliq xizmatlar koʻrsatish. Oʻzbekiston Respublikasi Iqtisodiyot va moliya vazirligi ”; 3) 4-ilovaning: I boʻlimi quyidagi mazmundagi 44-pozitsiya bilan toʻldirilsin: “ 44. “Umra” tadbirlarini tashkil etish va oʻtkazish boʻyicha faoliyat uchun litsenziya 200 ”; II boʻlimi quyidagi mazmundagi 113-pozitsiya bilan toʻldirilsin “ 113. Davlat xaridlari elektron tizimi operatori faoliyatini amalga oshirish uchun ruxsatnoma 200 ”. 3-modda. Oʻzbekiston Respublikasi Iqtisodiyot va moliya vazirligi, Oʻzbekiston Respublikasi Din ishlari boʻyicha qoʻmitasi hamda boshqa manfaatdor tashkilotlar ushbu Qonunning ijrosini, ijrochilarga yetkazilishini hamda mohiyati va ahamiyati aholi oʻrtasida tushuntirilishini taʼminlasin. 4-modda. Oʻzbekiston Respublikasi Vazirlar Mahkamasi: hukumat qarorlarini ushbu Qonunga muvofiqlashtirsin; respublika ijro etuvchi hokimiyat organlari ushbu Qonunga zid boʻlgan oʻz normativ-huquqiy hujjatlarini qayta koʻrib chiqishlari va bekor qilishlarini taʼminlasin. 5-modda. Ushbu Qonun rasmiy eʼlon qilingan kundan eʼtiboran uch oy oʻtgach kuchga kiradi.